Makmum 2

Makmum 2 merupakan filem seram Indonesia 2021 terbitan Blue Water Films dan Dee Company yang diarahkan oleh Guntur Soehardjanto. Filem ini merupakan sambungan dari filem Makmum pada 2019, dan diadaptasi dari filem pendek karya Riza Pahlevi. Pelakon utama di filem ini ialah Titi Kamal, Samuel Rizal, Marcella Zalianty, dan Dea Panendra.

Filem ini ditayangkan di pawagam Indonesia pada 30 Disember 2021, dan juga ditayangkan di pawagam Malaysia, Singapura, dan Brunei pada 13 Januari 2022.

 Sinopsis 
Sejurus kematian suaminya, Rini (lakonan Titi Kamal) menerima berita ibunya, Yanti yang menjaganya sejak kecil meninggal dunia. Bersama Hafiz (lakonan Jason Doulez Beunaya Bangun), anaknya, dia kemudian pulang ke kampung halamannya, kampung Suayan. Kerana orang tua kampung yang biasa dipanggil Pak Ustadz (lakonan Pritt Timothy) itu mahu penduduknya menumpukan ibadah, dia menolak segala bentuk kemajuan. Akibatnya, sehingga kini kampung itu langsung tidak disentuh elektrik.

Ketika dikebumikan, timbul khabar angin mengatakan Bude Yanti meninggal dunia akibat berani memasuki hutan larangan berhantu itu. Rini turut menasihati Hafiz agar tidak sesekali memasuki hutan. Semasa bermain sorok-sorok dengan kanak-kanak di situ, Hafiz mengikut seorang kanak-kanak tempang (lakonan Zayen Aqilah) masuk ke dalam hutan larangan.

Ketiga-tiga mereka hilang, tetapi kemudian ditemui tidak sedarkan diri di atas pelamin batu di tengah-tengah hutan. Seorang demi seorang dua lagi kanak-kanak pulih, tetapi tidak Hafiz. Rini sendiri semakin diganggu oleh khanzab, hantu yang muncul sebagai makmum ketika menunaikan solat.

Difahamkan kemudiannya hantu itu adalah roh yang menjaga hutan larangan yang tidak menerima ‘rumah’ mereka diganggu dalam proses pembinaan masjid kampung. Nyi Lawe, salah seorang hantu penjaga, malah merasuki Rini untuk membalas dendamnya. Nasib baik, atas kerjasama Pak Ustadz, Pak Ajis (lakonan Fuad Idris), Alif (lakonan Samuel Rizal), dan Mbah Zahar (lakonan Otig Pakis), Nyi Lawe telah dihalau dari mayat Rini.

 Barisan pelakon 
 Titi Kamal sebagai Rini
 Samuel Rizal sebagai Alif
 Marcella Zalianty sebagai Aisyah
 Dea Panendra sebagai Lastri
 Otig Pakis sebagai Mbah Zahar
 Pritt Timothy sebagai Pak Ustadz
 Fuad Idris sebagai Pak Ajis
 Ence Bagus sebagai Dika
 Jason Bangun sebagai Hafiz
 Yusuf Ozkan sebagai Iwan
 Muhammad Fauzan sebagai Afdal
 Zayen Aqilah sebagai Bocah pincang
 Kukuh Prasetya sebagai Tukang ojek
 Misha Jeter sebagai Ningsih
 Seteng Sadja sebagai Petugas PLN
 Bella Fauzi sebagai Dokter

 Anugerah dan pencalonan 
+TahunAnugerahKategoriPenerimaKeputusan2022Piala Maya 2021Tata Suara TerpilihChandra Pinem dan Fourmix Audio PostTata Efek Khusus TerpilihHarris ReggyFestival Film Wartawan Indonesia
(Genre Horor)Aktris Utama TerbaikTiti Kamal

 Rujukan 

 Pautan luar 

 Filmindonesia.or.id

Kategori:Filem Indonesia tahun 2021
Kategori:Filem seram Indonesia
Kategori:Filem Indonesia